Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: a 82/2002. (IX. 4.) FVM—KvVM együttes rendelethez
Paragraph Index: 368

8. Az állatok épületben való, valamint szabadtéri tartása 8.1. Általános alapelvek 8.1.1. Az állattartó épületnek ki kell elégíteni az állatok biológiai és etológiai szükségleteit (például biztosítani kell szabad mozgásukat és a megfelelõ kényelmüket). Az állatok számára könnyen hozzáférhetõvé kell tenni a takarmányt és az ivóvízet. Az épület szigetelésének, fûtésének és szellõzésének biztosítani kell, hogy a hõmérséklet, a légcsere, a levegõ porral való szennyezettsége, páratartalma, valamint a különbözõ gázok koncentrációja az állatok egészségét ne veszélyeztesse. Az épületben megfelelõ természetes légcserét és fényt is kell biztosítani. 8.1.2. A szabadban, a karámban és a szabadtéri kifutón az állatfaj igényeinek megfelelõ védelmet kell biztosítani az idõjárási viszonyokkal (esõ, szél, napsugárzás stb.) és az állati kártevõkkel szemben. 8.2. Az állatállomány sûrûsége, a túltartás megelõzése, továbbá a tartás helyének tisztítása és fertõtlenítése 8.2.1. Ahol az idõjárási viszonyok lehetõvé teszik, hogy egyes állatfajok vagy fajták egyedét egész évben szabadban tartsák, ott nem kötelezõ az állattartó épületek használata. 8.2.2. Az épületben megengedett állatlétszám alapján biztosítani kell az állatok jó közérzetét és kényelmét, ami jelentõsen függ a fajtól, a fajtától és az állatok életkorától. Ehhez figyelembe kell venni az állatok magatartási igényét is, ami nagymértékben függ a csoport nagyságától és az állatok nemétõl. Az optimális állatsûrûségnek olyannak kell lenni, hogy elegendõ hely legyen ahhoz, hogy az állatok természetes testhelyzetben álljanak, könnyen lepihenjenek, forduljanak, tisztogassák magukat, és természetes mozdulatokat tegyenek (például nyújtózkodás, szárnycsapkodás, futkározás). 8.2.3. A 7. számú melléklet meghatározza az állattartó épületek, a szabadtéri elhelyezés legkisebb kiterjedését és az elhelyezés jellemzõit. 8.2.4. A legelõkön és más természetes vagy természetközeli területen legeltetett állatok állománysûrûségét a 6. számú melléklet elõírásai szerint kell meghatározni, hogy elkerülhetõ legyen a taposási kár és a túllegelés. 8.2.5. Az épületeket, ketreceket, állattartási eszközöket és felszereléseket rendszeresen a szükséges gondossággal kell tisztítani és fertõtleníteni, így megelõzve az állatok közötti fertõzést és a betegséghordozó gazdaszervezetek elszaporodását. Az állattartó épületek és felszereléseik tisztítására, fertõtlenítésére csak a 2. számú melléklet E) részében felsorolt anyagok használhatók. Az ürüléket, vizeletet, kiömlött vagy meghagyott takarmányt olyan gyakran kell eltávolítani, amennyire szükséges, így csökkentve a kellemetlen szagok képzõdését és a különféle kártevõk (például rovarok, patkányok) elszaporodását. Az állattartáshoz használt épületek, létesítmények kártevõktõl, rovaroktól való mentesítésére a 2. számú melléklet B) része 2. pontjában felsorolt anyagok használhatók. 8.3. Emlõsök tartása 8.3.1. Minden emlõsállatnak hozzá kell jutnia legelõhöz, karámhoz vagy szabadtéri kifutóhoz, ami részben fedett is lehet. Ha az állatok állapota, az idõjárási viszonyok és a talaj minõsége is megengedi, az állatokat szabadtéri területhez kell juttatni, kivéve, ha azt állategészségügyi szem- 2002/114. szám pontok miatt külön jogszabály tiltja. A növényevõ állatok legeltetését biztosítani kell, amikor a körülmények azt lehetõvé teszik. 8.3.2. Abban az esetben, ha a növényevõ állatok számára a legeltetési idõszakban biztosított a szabadtéri legelés, és a téli hónapokban az állattartó épületen belüli szabad mozgás, a téli tartás során el lehet tekinteni a szabadtéri mozgástól. 8.3.3. Ha a körülmények azt lehetõvé teszik, az egy évesnél idõsebb bikák számára is biztosítani kell a szabad legelõt, karámot vagy kifutót. 8.3.4. A 8.3.1. pontban foglalt legeltetési feltételektõl eltérõen a húshasznú marhák, hússertések és húshasznú juhok hizlalása annak végsõ szakaszában épületben is lehetséges, de e zárt helyen eltöltött idõszak legfeljebb három hónapig tarthat, és nem lehet hosszabb az élettartam egyötöd részénél. 8.3.5. Az állattartó épületek padozata kizárólag sima, csúszásmentes lehet. A padlófelszín legalább felének szilárd borításúnak kell lenni, nem lehet rácsozott. 8.3.6. Az állattartó épületnek rendelkeznie kell megfelelõ méretû, kényelmes, tiszta és száraz pihenõhellyel, ami szilárd aljzatú és nem rácsozott. A pihenõhelyet elegendõ mennyiségû száraz alommal kell ellátni. Az alom szalmából vagy más természetes anyagból állhat. Ez javítható bármely olyan ásványi anyaggal is, amely a 2. számú melléklet A) részében foglaltak szerint trágyázáshoz és talajkondicionáláshoz használható. 8.3.7. A borjak tartása során figyelembe kell venni a mezõgazdasági haszonállatok állatvédelmi szabályairól szóló külön jogszabály elõírásait, ami meghatározza a borjak védelmének alapkövetelményeit. Tilos a borjakat egy hetes koruk után egyedi ketrecekbe helyezni. 8.3.8. A malacok tartása során figyelembe kell venni a mezõgazdasági haszonállatok állatvédelmi szabályairól szóló külön jogszabály követelményeit. A rendeletben foglalt állatvédelmi elõírásokon kívül a kocákat csoportokban kell tartani, kivéve a vemhesség utolsó szakaszát és a szoptatási idõszakot. A malacok nem tarthatók csúszós, sima borítású padozaton vagy kutricában. A szabadtéri területeken biztosítani kell, hogy az állatok turkálhassanak. Ehhez különbözõ anyagok használhatók. 8.4. Baromfi tartása 8.4.1. A baromfi részére szabad, nyitott kifutót kell biztosítani, ketrecben nem tartható. 8.4.2. A víziszárnyasok részére, amikor az idõjárási viszonyok megengedik, olyan szabad vízfelületet kell biztosítani, hogy az megfeleljen az állatok természetes viselkedésének, közérzetének, továbbá a higiéniai követelményeknek. 8.4.3. A baromfitartásra használt épületeknek eleget kell tenni az alábbi feltételeknek: — az alapterület legalább egyharmada alomanyaggal (például szalma, faforgács vagy tõzeg) borított, szilárd aljzatú, nem rácsozott; — a tojótyúkok épületeiben a tyúkok által elérhetõ területen belül megfelelõ nagyságú részt kell kialakítani az ürülék számára; — a baromfinak ülõrudakat kell felszerelni, számának és méretének arányban kell lennie a csoport, illetve az állatok létszámával a 7. számú mellékletben foglalt mértékek szerint; — az épületet az állatok méretének megfelelõ nyílású kijárattal kell ellátni, aminek szélessége 4 méter 100 m2 épület-alapterületenként; — egy épületen belül nem helyezhetõ el több mint 4800 csirke, 3000 tojótyúk, 5200 gyöngytyúk, 4000 pekingi vagy pézsmakacsa tojó, 3200 pekingi vagy pézsmakacsa gácsér, illetve egyéb kacsa, 2500 kappan, liba vagy pulyka; — a húshasznú baromfitartásra hasznosított épületek teljes területe egy adott termelési egységen belül nem haladhatja meg az 1600 m 2-t. 8.4.4. Tojótyúk esetében a természetes fény kiegészíthetõ mesterséges megvilágítással úgy, hogy naponta egy, legfeljebb 16 órás megvilágítási periódust egy mesterséges megvilágítás nélküli, legalább 8 órás folyamatos pihenési periódus kövessen. 8.4.5. A baromfi élettartama legalább egyharmad részében biztosítani kell a szabadtéri kifutót, amennyiben ezt az idõjárási viszonyok lehetõvé teszik. A kifutók nagy részét növényzetnek kell borítani. A kifutót úgy kell kialakítani, hogy az idõjárási viszonyokkal szemben megfelelõ védelmet nyújtson, az állat könnyen hozzáférhessen a megfelelõ számú etetõhöz és itatóhoz. 8.4.6. Az épületeket állategészségügyi okokból minden egyes felnevelt baromficsoport után teljesen ki kell üríteni. Ezen idõszak alatt az épületet és a felszereléseket megfelelõen tisztítani és fertõtleníteni kell. Két baromficsoport felnevelése között a kifutókat is üresen kell hagyni, hogy a vegetáció újra fejlõdjön. A fenti követelmények nem vonatkoznak azokra a kis létszámú baromficsoportokra, amelyeket nem kifutókon, hanem egész nap szabadon tartanak. 8.5. Felmentés az állatok tartására vonatkozó elõírások alól 8.5.1. A minisztérium a 8.3.1., 8.4.2—8.4.3. és a 8.4.5. pontokban, valamint a 7. számú mellékletben foglalt állatsûrûségi elõírások alól felmentést adhat a 2010. december 31-ig tartó átmeneti idõszakra. A felmentéseket csak olyan, már meglévõ épülettel rendelkezõ állattartó gazdaságok kaphatják, amelyek épületeit e rendelet hatálybalépését megelõzõen építették, és megfeleltek az elismert ellenõrzõ szervezetek feltételrendszerének. 8.5.2. A gazdálkodó a felmentési kérelemhez intézkedési tervet köteles csatolni, amiben vállalja, hogy a felmentés határidejének lejártával képes megfelelni a rendelet követelményeinek. 2002/114. szám 8.5.3. A minisztérium az Európai Közösségek elõírásaival összhangban 2006. december 31-ig megvizsgálja a 8.5.1. pontban foglalt rendelkezések végrehajtását.”

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes